Bente Gullveig Alver

Bente Gullveig Alver (født 26. august 1941 i Danmark, død 2. desember 2020 i Norge), var dr. philos og professor i folkloristikk ved Universitetet i Bergen. Hun var kjent for sin forskning innen magi og trolldom, folkelig religiøsitet og kulturelle perspektiv på sunnhet og sykdom. Hun var også sentral i utarbeidelsen av nasjonale etiske retningslinjer for humaniora og samfunnsvitenskap. 
Alver ble født og vokste opp i Danmark. Hun studerte i København og Oslo og tok i 1967 magistergrad i folkeminnevitenskap ved Universitetet i Oslo. Fra 1970 var hun forskningsstipendiat (NAVF) knyttet til Institutt for folkeminnevitenskap ved Universitetet i Oslo. Etter at hun flyttet til Bergen i 1973 var hun med på å bygge opp Etnofolkloristisk institutt ved UiB. 
I 1973 ble hun  universitetslektor, fra 1985 førsteamanuensis og fra 1988 professor i folkloristikk ved Universitetet i Bergen. Hun ble Dr. philos. ved Universitetet i Bergen i 1990.


== Forskning ==
Som forsker arbeidet Alver blant annet med magi og trolldom, folkelig religiøsitet og kulturelle perspektiv på sunnhet og sykdom.
Hennes viktigste forskningsområder var:

Folkelige trossystemer og verdensbilder. Ritualer og fortellinger.
Kulturelle perspektiver på helse og livskvalitet
Mat og måltid i historisk perspektiv
Kvalitativ metode og forskningsetikkHennes første bok Heksetro og trolddom : en studie i norsk heksevæsen hadde tema hekser og dette er også tema for boken som kom i 2008: Mellem mennesker og magter : magi i hekseforfølgelsernes tid. Hun tok i den første boken for seg 860 prosesser, og mener i ettertid at dette var «en for stor munnfull». Derfor konsentrerte hun i sin siste bok seg om et mindre antall. Bøkene undersøker magiens plass i folks måte å betrakte verden på.
I 2010 tildelte Kungliga Gustaf Adolfs akademin för svensk folkkultur Bente Gullveig Alver pris for hennes samlete vitenskapelige produksjon innen faget folkloristikk . Året etter ble hun tildelt formidlingsprisen fra Det humanistiske fakultet ved Universitetet i Bergen. 


== Bibliografi ==
1971 – Heksetro og trolddom : en studie i norsk heksevæsen
1978 – Folkemedicinens roll i går och i dag. Med Lauri Honko og Birgitte Rørbye.
1980 – Botare : en bok om etnomedicin i Norden
1989 – Det kom som kastet på mig! : folkelige forestillinger om sygdom som straf
1990 – Det er mer mellom himmel og jord – : folks forståelse av virkeligheten ut fra forestillinger om sykdom og behandling med Torunn Selberg
1994 – I dødens skygge : tradisjoner ved livets slutt. Med Ann Helene Bolstad Skjelbred.
1995 – Livets gleder, om forskeren, folkediktningen og maten. En vennebok til Reimund Kvideland . Med Nils-Arvid Bringeus og Michael Chesnutt.
1997 – Forskningsetikk i forskerhverdag : vurderinger og praksi. Med Ørjar Øyen.
1999 – Myte, magi og mirakel i møte med det moderne. Med Torunn Selberg, Ingvild Sælid Gilhus og Lisbeth Mikaelsson.
2000 – Norden og Europa : fagtradisjoner i nordisk etnologi og folkloristikk . Med Bjarne Rogan.
2005 – Slipp tradisjonene fri – de er våre!" : fest og fellesskap i endring Med Ann Helene Bolstad Skjelbred.
2008 – Mellem mennesker og magter : magi i hekseforfølgelsernes tid
2009 - Anna Elisabeth Westerlund. En fortelling
2011 - Fortælling, fortolkning, fortryllelse : Et kulturanalytisk perspektiv på fortælletraditionen om den kloge. DIN - Tidsskrift for religion og kultur 2011 ;Volum [2011].(1-2) s. 132-154.
2013 - Vitenskap og varme hender. Den medisinske markedsplassen i Norge fra 1800 til i dag. Med Teemu Ryymin og Tove Ingebjørg Fjell
2013 - Folkemedicinens pionertid i Norge.' I: Etnologi og folkloristikk. En fagkritisk biografi om norsk kulturhistorie. Novus Forlag 2013 ISBN 978-82-7099-723-7. s. 399-424.
2013 - "Men lille Peter Spillemand løb hjem og sladrede". Konfidentialitet, loyalitet og varslingspligt i et aktørperspektiv. I: Forskeres taushetsplikt og meldeplikt. : De nasjonale forskningsetiske komiteene 2013 ISBN 978-82-7682-067-6. s. 17-34.
2014 - Fakta, fiktion og formidling: En rejse mellem forskerarena og åben scene. I: "En vild endevending av al virkelighet" - Norsk Folkeminnesamling i hundre år. Novus Forlag 2014 ISBN 978-82-7099-772-5. s. 257-270
2015 - More or Less Genuine Shamans! The Believer in an Exchange between Antiquity and Modernity, between the Local and the Global. I: Nordic Neoshamanisms. Palgrave Studies in New Religions and Alternative Spiritualities. Palgrave Macmillan 2015 ISBN 9781137461391. s. 141-171.
2017 -  «Men om hun er skyldig, det ved kun Gud i himlen!». Et skråblikk på tro og tvivl i norske hekseprocesser. Tidsskrift for kulturforskning 2017 ;Volum 16.(1) s. 7-26.


== Referanser ==